Tuqu'

Tuquʿ (arabisk تقوع}}, òg skrive Teqoa) er ein palestinsk by i Betlehem guvernement, 12 km søraust for Betlehem på Vestbreidda. I følgje Palestinsk statistisk sentralbyrå (PCBS), hadde Tuqu' hadde eit folketal på 8 881 i 2007.2007 PCBS Census Palestinsk statistisk sentralbyrå. s.117 Byen er ein del av landsbygruppa 'Arab al-Ta'amira i lag med Za'atara, Beit Ta'mir, Hindaza, Khirbet al-Deir og al-Asakra. 

Historie
Oldtida
I følgje bibelske kjelder skal efratittane frå Betlehem og kalebittane frå Hebron ha grunnlagd Tekoa. Han var eit administrativt senter med festningsverk bygde av Rehoboam, konge av Juda for å verne staden mot ein invasjon frå sør.

Tekoa var fødestaden til Ira, son av Ikkesj, ein av krigarane til kong David, og til den hebraiske profeten Amos.Thekoa - (Tuqu'a) Studium Biblicum Franciscanum - Jerusalem. Det var her Joab fann ei vis kvinne som lokka David til å føre Absalom attende til Jerusalem. Somme av innbyggjarane i Tekoa tok del i oppbygginga av murane kring Jerusalem etter dei kom attende frå det babylonske fangenskapet.Neh. iii. 5, 37.

Islamsk tid
Under krossfarane høyrte Tekoa til Den heilage grav-kyrkja. Mellomalderhistorikaren Vilhelm av Tyr skreiv at dei kristne i landsbyen hjelpte krossfararane under omleiringa av Jerusalem i 1099, ved å syne dei lokale vasskjelder og matressursar. Mange av landsbybuarane vart òg med i krossfararhæren. Zengid og dei muslimske styrkane hans erobra Tekoa i 1138. Tempelriddarane under Robert burgundaren klarte å ta byen attende, men tapte han igjen då Zengid-styrkane gjekk til motåtak, og området mellom byen og Hebron «var strødd med døde riddarar» i følgje Vilhelm av Tyr. Han skulda på riddarane fordi dei ikkje følgde etter dei flyktande muslimske styrkane, slik at dei kunne omgruppere seg og gå til nytt åtak.Howarth, Stephen. (1991). The Tempelriddarane Barnes & Noble Publishing, s.97. Den syriske geografen Yaqut al-Hamawi skildra staden som «ein landsby kjend for honningen sin» under eit besøk her i 1225.Pringle, 1998, s. 347 - 348le Strange, 1890, s. 542

I 1596 var landsbyen kalla Tuqu', og stod oppført i osmanske skattelister som ein del av i Quds nahiya i Quds liwa. Han hadde eit folketal på 62 muslimske hushaldningar og fem kristne hushaldningar. Han betalte skattar av kveite, bygg, oliven, vindruer eller frukttre, og geiter eller bikubar.Hütteroth and Abdulfattah, 1977, s. 114

mini|venstre|Bysantinsk døypefont, skildra av Guerin i 1863, fotografert i 1940.
Den franske oppdagaren Victor Guérin vitja staden i 1863, og skildar ruinane av ei kyrkje som var nesten heilt øydelagd, og ein åttekanta døypefont, hogde ut av ei steinblokk av raudfarga kalkstein.Guérin, 1869, s. 141

Palestine Exploration Fund skildra i Survey of Western Palestine i 1883 at Khirbet Tuqu' «verka å ha vore stor og viktig i kristen tid. Han er framleis busett av nokre få personar som bur i grotter. Her finst òg ein fin åttekanta døypefont.»Conder og Kitchener, 1883, s. 368

Moderne tid
I følgje Applied Research Institute-Jerusalem (ARIJ), vart den moderne byen Tuqu' busett på ny i 1948 av arabarar frå den lokale 'Arab al-Ta'amira-stamma.Tuqu' Town Profile. Applied Research Institute-Jerusalem. 2008. Henta 1. oktober 2015.

Kjelder

Denne artikkelen bygger på «Tuqu'» frå ,  den 1. oktober 2015. 
 oppgav desse kjeldene:






 (s. 43-44, no. 174)

Bakgrunnsstoff
Velkomen til Taqu'

Kategori:Byar på Vestbreidda
Kategori:Betlehem guvernement
Kategori:Stader i Det gamle testamentet